Jabarkan Penubuhan semula ketuanan Asano dari Empat puluh tujuh Ronin dalam bahasa melayu

Walaupun tindakan ini sering dilihat sebagai tindakan ketaatan, terdapat matlamat kedua, menubuhkan kembali ketuannan Asano dan mendapatkan tempat berkhidmat bagi sesama samurai. Beratus-ratus samurai yang pernah berkhidmat di bawah Asano telah kehilangan kerja dan ramai yang gagal mendapatkan kerja kerana mereka pernah berkhidmat dengan keluarga yang terhina. Ramai yang hidup sebagai petani atau kerja  sampingan untuk terus hidup. Tindakan 47 ronin membersihkan arang yang tercalit dimuka dan ramai dari samurai yang tidak bekerja mendapat tawaran kerja sejurus ronin tersebut dihukum mati dengan hormat. Anak sulung Asano dibenarkan oleh Shogunate Tokugawa untuk menubuhkan kembali namanya, walaupun jajahannya dikurangkan kepada satu per sepuluh dari jajahan asal.

Empat puluh tujuh Ronin dalam sastera

Sebagaimana yang disangka, tragedi Empat Puluh Ronin telah menjadi tema paling popular dalam kesenian Jepun, dan masa kini mula menembusi kesenian Barat.

Sejurus selepas peristiwa itu, terdapat perasaan bercampur-campur dikalangan bijak pandai mengenai samaada dendam sebegitu adalah sesuai -- ramai bersetuju bahawa, kerana memenuhi permintaan terakhir tuan mereka, keempat puluh Ronin melakukan perkara yang betul, tetapi gagal memutuskan samaada permintaan dendam sebegitu adalah sesuai. Beransur-ansur, cerita tersebut menjadi simbol ketaatan yang tidak berbelah bagi kepada tuan, dan kemudiannya, kesetiaan kepada Maharaja. Apabila ini terjadi, ia berkembang sebagai tajuk drama, penceritaan, dan kesenian visual.